Drie maniere waarop leiers kommunikasie tydens 'n interne krisis moet benader - Solidariteit Wêreld LoopbaanSolidariteit Wêreld Loopbaan
Tuis › Artikels › Drie maniere waarop leiers kommunikasie tydens 'n interne krisis moet benader
Elke leier weet dat kommunikasie tydens 'n krisis kritiek is. En tog is daar, afgesien van basiese aanbevelings, slegs karige empiriese navorsing oor wat om aan werknemers in 'n krisis te kommunikeer.
Ten einde leiers te help om hul kommunikasiewyses te verfyn, het 'n interdissiplinêre navorsingspan begin met 'n groot studie wat werknemers oor 'n breë spektrum van maatskappye oor verskeie industrieë betrek het.
Die studie het belangrike sleutelfeite gevind oor wat werknemers se tevredenheid met hul leiers se kommunikasie tydens 'n krisis beïnvloed The study found critical takeaways in influencing employee satisfaction with how their leaders communicate during a crisis:
Kommunikeer meer dikwels as wat jy dink jy moet
Die studie het uitgewys dat leiers meer dikwels moet kommunikeer as wat hulle dink nodig is. Gereelde kommunikasie verminder vrees en onsekerheid. Dit kan ook nodig wees dat verskillende mense die boodskap op verskillende wyses via verskillende kanale moet hoor. Ontwikkel die kernboodskap maar pas dit aan sodat dit by die gehoor en die platform pas. Leiers moet ook negatiewe nuus balanseer met iets opgewek en bemoedigend. Hulle moet hul span herinner aan tye in die verlede toe hulle uitdagings aangepak het en verduidelik hoe die organisasie die storm deurstaan en bo uitgekom het.
Voorsien (veilige) kanale vir terugvoer
Jou span moet hulle bekommernisse kan uitdruk sonder vrees vir vergelding. Leiers moet met hul spanne werk en uitvind watter terugvoerkanale hulle sou verkies. Van daar moet hulle werknemers uitnooi om te kommunikeer, bekommernisse te lug of selfs positiewe idees te deel. Kanale vir terugvoer moet maklik toeganklik en vrylik beskikbaar wees vir alle werknemers. Terugvoerkanale kan persoon-tot-persoon met 'n toegewese MHB-verteenwoordiger wees, wat 'n toegewyde digitale kanaal sal voorsien en 'n anonieme metode sal aanbied.
Behandel 'n duidelike plan met hulle
Moenie jou werkmag onseker laat of oor die toekoms laat spekuleer nie. Bied jou werknemers 'n duidelike plan sodat hulle weet wat om te verwag. Leierskap moet heel eerste die hoofbekommernis aanspreek: is die werknemers se poste veilig?. Die leiers moet die spanlede gerusstel dat hulle werk veilig is, as dit inderdaad die geval is. As dit nie is nie, sal werknemers dit waardeer om so gou moontlik alles te weet sodat hulle planne kan beraam. Dra die slegte nuus betyds en eerlik oor. As werknemers die kantoorarea moet ontruim en afstandswerk moet doen terwyl daar van hulle verwag word om resultate te toon, belê dan in werk-van-die-huis-toerusting. Deel soveel jy kan oor jou strategie en beplanning. Maak ook seker dat jy erkenning gee aan werknemers wat die ekstra myl geloop het om besigheidsresultate te dryf of hul kollegas te help.
As leiers met dringendheid, deursigtigheid en empatie kommunikeer, pas mense makliker aan by die immer veranderende omstandighede wat met 'n krisis gepaard gaan. Leiers moet weet dat wat hulle sê en hoe hulle dit doen, 'n kritieke rol sal speel om te bepaal hoe hul organisasies presteer tydens moeilike tye … en daarna.